19/09/2012 | Administración LocalMunicipal
Sada
Secretaría
Anuncio de aprobación definitiva da Ordenanza municipal reguladora do exercicio de actividades de servizo e da realización de obras menores no Concello de Sada

O Concello Pleno na sesión realizada o 28 de xuño de 2012 aprobou inicialmente a Ordenanza reguladora do exercicio de actividades de servizo e da realización de obras menores no Concello de Sada, que foi exposta o público previa publicación do correspondente anuncio no Boletín Oficial da Provincia do 17 de xullo de 2012 (nº 135), sen que fora presentada alegación ningunha, polo que en aplicación do previsto no art.49 da Lei 7/1985, do 2 de abril, reguladora das bases de réxime local, o dito acordo aprobado inicialmente elévase a definitivo, publicándose o texto íntegro da ordenanza consonte ao previsto no art.70.2 da Lei 7/1985. I.- A Directiva 2006/123/CE do Parlamento Europeao e do Consello, de 12 de decembro, relativa aos servizos no mercado interior (DS), tamén coñecida como Directiva Bolkenstein, supuxo un importante fito no ámbito de intervención administrativa na prestación de servizos e realización de actividades mercantís e profesionais por parte dos particulares, tratando de acadar un mercado único no ámbito da Unión Europea homoxenizando os criterios para o inicio das actividades por partes dos cidadáns dos Estados membros, e removendo os obstáculos administrativos innecesarios que impidan unha maior dinamización dos sectores económicos. No ámbito estatal foron aprobadas as primeiras Leis de transposición da dita Directiva ao fío do prazo límite o 28 de decembro de 2009, concretamente a Ley 17/2009, con medidas “horizontais” tamén coñecida como Lei “paraugas” e a Lei 25/2009, de carácter vertical, cunha ampla modificación de diversas Leis de carácter estatal. Tamén no ámbito estatal foi aprobada a Lei 1/2010, de modificación da Lei de Comercio Interior Minorista. Tamén cómpre traer a colación a Lei de Economía Sostible 2/2011, do 4 de marzo, que engade os arts.84. bis e ter da Lei 7/1985, do 2 de abril, reguladora das bases de réxime local, onde se establecen os criterios que delimitan a necesidade ou non de esixir a previa licenza municipal. No ámbito da Comunidade Autónoma de Galicia reviste importancia a Lei 1/2010, que introduciu diversas modificacións que afectan a diversos trámites do Sector Público de Galicia, se ben ten escasa incidencia no eido da Administración local. Pola súa importancia destaca a Lei 13/2010, de Ordenación do Comercio Interior de Galicia, con importantes repercusións no ámbito da intervención administrativa, nomeadamente no seu artigo 28 e na potestade sancionadora por parte dos órganos titulares da Alcaldía cando se pretendan exercer actividades sen a presentación de comunicación previa e declaración responsable. II.- En liña co marco xurídico más salientable anteriormente relacionado, o Concello de Sada concreta no seu ámbito territorial as actividades suxeitas ao procedemento de declaración responsable e comunicación previa, se ben na práctica administrativa estábase xa respectando a non esixencia de licenzas de acordo coas ditas disposicións legais. A ordenanza incorpora as novidades introducidas polo Real Decreto-Lei 19/2012, do 25 de maio, de medidas urxentes de liberalización do comercio e de determinados servizos, que establece un mínimo común denominador para o conxunto do Estado, se ben referido ao ámbito das actividades comerciais, que non abrangue a totalidade das actividades de prestación de servizos obxecto da Directiva 2006/123/CE non suxeitas a actos de control previo. O art.4 da DS define “servizo” como “cualquier actividad económica por cuenta propia, prestada normalmente a cambio de una remuneración, contemplada en el artículo 50 del Tratado”. O art.50 do Tratado Constitutivo da Comunidade Europea, sinala que os servizos comprenderán en particular: actividades de carácter industrial, mercantil, artesanais e propias das profesións liberais. Polo “efecto directo” da Directiva e a prevalencia do Dereito Comunitario (vid. entre outras STSJCE do 17-4-2007,(asunto C-356/05), resulta claro que o exercicio de profesións liberais non pode suxeitarse a un réxime de autorización previa polo que tamén se incorpora a esta Ordenanza. Tamén se incorporan actividades que non constitúen propiamente “servizos” en terminoloxía da DS, pero si actividades que cómpre regular que non están vencelladas ao eido mercantil ou profesional, como os establecementos de culto relixioso, ous as sedes de partidos políticos, sindicatos e entidades sen ánimo de lucro. Con respecto ás academias de ensino, acóllese o parámetro diferenciador entre itinerarios adaptados e practicables, relativos no caso destes últimos a unha capacidade máxima de 50 persoas sinalado no vixente Decreto 35/2000, do 28 de xaneiro, de supresión de barreiras arquitectónicas e accesibilidade, en atención á maior intensidade do uso, perigosidade e esixencias de seguridade que debe ter o local cando supere o dito umbral. Recóllense outras actividades de prestación de servizos como oficinas, servizos profesionais e establecementos públicos, tales como centros de culto relixioso, sedes de partidos políticos, entidades sen ánimo de lucro, tomando sempre como superficie útil máxima a de 300 mt2 sinalados no RD-Lei19/2012 de acordo coa xustificación de proporcionalidade e adecuación recollida no mesmo. No marco do exercicio da potetade regulamentaria, recoñecida polo art.4 da Lei 7/1985, do 2 de abril, reguladora das bases de réxime local, e consonte ao principio de “seguridade xurídica” que trata de aportar certezas as relacións dos particulares coa Administración, detállanse as actividades suxeitas ao deber de “comunicación previa”. III.- Esta ordenanza opta por xeneralizar o modelo de “comunicación previa” en liña cos últimos posicionamentos doutrinais que consideran que é máis acorde coa lexislación vixente a esixencia de achega de documentación adicional, nomeadamente certificados e documentación técnica, dentro da ampla formulación do concepto que contén o art.71. bis da Lei 30/1992, do 26 de novembro, introducido pola Ley 25/2009, do 22 de decembro. Pola contra, a declaración responsable refírese unicamente nesta ordenanza a supostos típicos identificados tradicionalmente como “declaracion xurada”, onde o interesado afirma o cumprimento da correspondente normativa, pero sen que o art.3.9 da Lei 17/2009, do 23 de decembro, esixa achega de documentación complementaria ningunha. IV.- O feito de que esta Ordenanza en liña coas disposicións legais de aplicación esclareza o procedemento de simplificación para o inicio das actividades de prestación de servizos non implica o abondono pola Administración das súas potestades e obrigas de control e inspección que se realizarán en todo caso mediante un control posterior polos Servizos Técnicos Municipais de acordo co procedemento previsto nesta Ordenanza. Tal e como sinala a exposición de motivos do dito RDLei 19/2012, o control administrativo pasará a realizarse a posteriori aplicándose o réxime sancionador vixente en materia de comercio interior, ordenación do solo e urbanismo, protección da saúde, do medio ambiente e do patrimonio histórico artístico, de tal forma que este mecanismo non supoña un menoscabo das garantías na prestación do servizo cara ós consumidores nin do cumprimento da normativa esixible. V.- Esta ordenanza tamén se refire ao ámbito das licenzas urbanísticas, concretamente á simplificación na tramitación das licenzas de obras menores. Sen entrar no debate de se o control urbanístico resulta afectado polo ámbito da Directiva 2006/123 e tratando de acadar unha posición garantista e ponderada coa Lei 9/2002, do 30 de decembro, de ordenación urbanística e protección do medio rural de Galicia, redúcese o prazo máximo para resolver determinadas obras menores con escasa ou ningunha trascendencia urbanística e que non comprometen o cumprimento da legalidade urbanística, sen prexuízo do seu posterior control pola Administración. A tal fin, o prazo máximo para resolver redúcese, pasando do mes previsto no art.195.5 da Lei 9/2002, do 30 decembro, a dez días hábiles. Acóllese como singularidade as obras menores de acondicionamento de locais comerciais e das actividades de prestación de servizos recollidos nesta ordenanza, suxeitos unicamente ao deber de comunicación previa, consonte ao previsto no art.3.3 do dito RD-Ley 19/2012. A presente ordenanza ten por obxecto a regulación do procedemento de intervención e control do Concello de Sada de obras e actividades que pola súa entidade ou incidencia no Medio Ambiente, unicamente se someterán o deber de comunicación previa. Asemade, regula o outorgamento de licenzas de obras “menores” por procedemento simplificado, naqueles supostos de actuacións sen incidencia urbanística e que non resulten afectados pola intervención doutras Administracións Públicas con competencias sectoriais.1.- Comunicación previa é o documento mediante o cal os interesados poñen en coñecemento da Administración Pública competente os seus datos identificativos e demais requisitos esixibles para o exercicio dun dereito ou o inicio dunha actividade, de acordo co establecido no artigo 70.1 da Lei 30/1992, do 26 de novembro, de réxime xurídico das administracións públicas e do procedemento administrativo común. Esta ordenanza determina nos artigos seguintes a documentación que debe achegarse xunto coa dita comunicación previa.2.- Declaración responsable é o documento subscrito polo interesado no que manifesta baixo a súa responsabilidade, que cumpre cos requisitos establecidos na normativa vixente para poder acceder ao recoñecemento dun dereito ou facultade ou para o seu exercicio, que dispón da documentación que así o acredita e que se compromete a manter o seu cumprimento durante o período de tempo inherente ao dito recoñecemento ou exercicio.3.- As comunicacións previas e declaracións responsables producirán os efectos que se determinen nesta Ordenanza e permitirán con carácter xeral e agás nos supostos determinados na mesma, o recoñecemento ou exercicio dun dereito ou ben o inicio dunha actividade, dende o día da súa presentación, sen prexuízo das facultades de comprobación, control e inspección que se determinen na presente ordenanza.4.- A inexactitude, falsidade ou omisión de carácter esencial, en calquera dato, manifestación ou documento que se achegue ou incorpore a unha declaración responsable ou comunicación previa, ou a non presentación ante a Administración de calquera delas, determinará a imposibilidade de continuar co exercicio do dereito ou actividade afectada dende o momento en que se teña constancia de tales feitos, sen prexuízo das responsabilidades penais, civís ou administrativas ás que houbera lugar. O anterior, sen prexuízo da imposición das correspondentes sancións polo incumprimento do deber de presentación da correspondente comunicación previa ou declaración responsable. Asemade, a resolución da Administración Pública que declare tales circunstancias poderá determinar a obriga do interesado de restituír a situación xurídica ao momento previo ao recoñecemento ou ao exercicio do dereito ou ao inicio da actividade correspondente, así como a imposibilidade de instar un novo procedemento co mesmo obxecto durante un período de tempo determinado, todo isto consonte ao procedemento sancionador que se determine nesta ordenanza.- As persoas responsables das actividades e establecementos están obrigadas a desenvolvelas e mantelas nas debidas condicións de seguridade, salubridade, accesibilidade e cualidade ambiental, reducindo a posible afección dos espazos públicos e empregando as mellores técnicas disponibles.1.- Están suxeitas ao réxime de comunicación previa as seguintes actividades: a) As contidas no anexo do Real Decreto-ley 19/2012, do 25 de maio, de medidas urxentes de liberalización do comercio e de determinados servicios. b) Academias de ensino cunha capacidade máxima de 50 persoas. c) Almacéns, agás os sinalados no Decreto 133/2008, do 12 de xuño, polo que se regula a avaliación da incidencia ambiental. d) Centros veterinarios. Venda de productos de veterinaria (excluida a venda de animais). e) Establecementos de exposicións, galerías de arte e venda de cadros. f) Oficinas e despachos (axencia de publicidade, asesoría, bancos e entidades financeiras, inmobiliaria, axencias de viaxes, axencias inmobiliarias e administración de fincas, xestorías e asesorías e outras asimiladas a calquera das anteriores). Oficinas para alquiler de bens e servizos en xeral. g) Centros destinados ao culto relixioso. h) Centros destinados a sedes de partidos políticos e sindicatos. i) Actividades, profesionais desenvolvidas por persoas físicas, comunidades de bens ou calquera tipo de sociedades. j) Oficinas, almacéns ou locais pertencentes a entidades sen ánimo de lucro, nos que se realicen actividades que non teñan carácter mercantil ou industrial. k) Ciber e locais de ocio informático.2.- O réxime de comunicación previa aplicarase as actividades anteriormente sinaladas sempre e cando a superficie útil do local non exceda de 300 mt2.- Constitúen actividades suxeitas a licenza de actividade ou apertura, segundo corresponda: a) Todas aquelas suxeitas pola normativa sectorial de aplicación ao trámite de avaliación, efectos ou incidencia ambiental. b) Actividades de ocio e restauración, tales como establecementos de hostalería, restaurantes, cafeterías, cibercafé, pubs, discotecas, karaokes, tablaos flamencos, café-teatro, café-concerto, café-cantante, casinos e salas de bingo, etc c) As que requiran autorización ou informe previo e preceptivo doutra Administración con competencias en patrimonio histórico-artístico. d) As actividades relacionadas no Decreto 133/2008, do 12 de xuño, polo que se regula a avaliación da incidencia ambiental. e) As estacións e as actividades de telefonía móbil. f) As que impliquen a utilización privativa ou especial dos bens de dominio público. g) Cines, salas de espectáculos teatrais e musicais. h) Ludotecas e centros de ocio infantil, centros de atención ás persoas maiores e asimilados. i) Salas e recintos de exhibición de animais; circos. j) Os locais anteriormente referenciados no artigo anterior a unha superficie, cando excedan da de 300 mt2. A comunicación previa deberá incluír: a) O nome, enderezo, teléfono e, no seu caso, o enderezo de correo electrónico do titular ou titulares. b) O nome, enderezo, teléfono e, no seu caso, o enderezo de correo electrónico do representante. c) A situación exacta do local da actividade. d) A descrición da actividade, superficie do local e indicación do grupo ou epígrafe fiscal a que pertenza a actividade. e) Título de propiedade ou contrato de arrendamiento. f) Alta no IAE. g) Declaración responsable ou certificado colexial do técnico competente no que figuren os seus datos persoais ou profesioais de xeito que se permita a súa identificación e na que se acredite que non está inhabilitado ou incurso en causa de incompatibibilidade. Esta declaración non será esixible no suposto de que o certificado sinalado no apartado seguinte se achegue visado polo Colexio Oficial correspondente. h) Certificado expedido por técnico competente (arquitecto, arquitecto técnico, enxeñeiro superior e técnico industrial ou calquera outro legalmente habilitado) no que se acredite o cumprimento das condicións de accesibilidade, seguridade e illamento acústico do correspondente establecemento. i) ) Seguro de responsabilidade civil relativo á actividade obxecto de comunicación previa j) A documentación técnica subscrita por técnico competente, na que se describan as características do local e da actividade e se xustifique o cumprimento da normativa urbanística e de aplicación xeral. Deberá incluír como mínimo: j.1) memoria xustificativa do cumprimento da normativa aplicable, e no que se indique a superficie do local; j.2) plano de emprazamento da cartografía oficial; j.3) planos de plantas con situación de instalacións e maquinaria, de ser o caso; j.4) planos de seccións con situación de maquinaria, de ser o caso; j.5) planos de alzado e esquema de instalación eléctrica. k) Autoliquidación tributaria, consonte á Ordenanza Fiscal de aplicación.1. Toda actividade cuxa posta en funcionamento se efectúe mediante o acto de comunicación previa ou declaración responsable, será obxecto de control posterior (documental e físico) por parte do Servizo de Urbanismo e Medio Ambiente do Concello de Sada. Este control consistirá en verificar o cumprimento da normativa reguladora da actividade, declarándose a dita circunstancia en resolución emitida polo órgano municipal competente. O procedemento de comprobación incoarase automáticamente con motivo da presentación da comunicación previa.2. Nos supostos en que os servizos municipais deban requirir ao prestador de servizos algunha documentación da recollida nesta ordenanza municipal, aquela deberá ser achegada no prazo máximo de quince días hábiles, contados a partir do día seguinte a recepción da notificación, que poderá ser prorrogado por causas debidamente motivadas. No caso de non achegar a documentación requirida no prazo sinalado, declarase mediante resolución municipal o cese da actividade.3. Efectuado o control documental e físico por parte dos Servizos Técnicos Municipais, o procedemento de posta en funcionamento de actividades mediante comunicación previa finalizará mediante resolución que declare algunha das seguintes circunstancias: a) A actividade cuxa posta en funcionamento foi realizada mediante comunicación previa cumpre coa normativa reguladora da mesma. b) A actividade cuxa posta en funcionamento foi efectuada mediante comunicación previa incumpre coa normativa reguladora da mesma. c) A inexactitude, falsidade ou omisión, de carácter esencial, en calquera dato manifestación ou documento que fora achegado xunto coa comunicación previa, ou de ser o caso, a declaración responsable, ou a falta de achega da documentación requirida polos Servizos Técnicos Municipais. A resolución que declare algunha das circunstancias sinaladas no apartado 1. b) e c) do presente artigo, determinará o cese da actividade e a imposibilidade de continuar co exercicio da mesma e a obriga do interesado de restituír a situación xurídica ao momento previo ao inicio da actividade correspondente. Todo elo, sen prexuízo da imposición da correspondente sanción e das medidas de restauración do ordenamento xurídico infrinxido. Con carácter previo á proposta de resolución, outorgarase audiencia aos interesados, co fin de que no prazo de dez días poidan presentar cantas alegacións, documentos e probas estimen pertinentes a súa defensa e dereito.4. O prazo máximo de resolución do procedemento de comprobación é de seis de meses dende a data da súa incoación, transcorrido o cal sen ditarse resolución acordarase a súa caducidade, sen prezuíxo da posibilidade de incoar un novo procedemento mediante resolución municipal en calquera momento, ao referirse o control de actividades a un uso continuado.5. Do resultado do procedemento de comprobación daráselle traslado á Dirección Xeral competente en materia de comercio, para os efectos previstos nos arts.8.3 e 28.5 da Lei 13/2010, do 17 de decembro, de comercio interior de Galicia.1.- As actividades suxeitas unicamente ao deber de comunicación previa, para os efectos da súa transmisión unicamente requirirán unha comunicación polo anterior titular da licenza ou empresario e a súa aceptación polo adquirente ou novo empresario.2.- Nas actividades suxeitas a licenza de actividade ou apertura nesta ordenanza, serán igualmente obxecto unicamente de comunicación previa, sen prexuízo de que no marco da inspección ambiental se efectúe a correspondente comprobación polos Servizos Técnicos Municipais na que se constate o cumprimento das medidas correctoras ambientais e de illamento acústico.1. O procedemento que regula esta ordenanza será de aplicación, a determinadas obras “menores” de escasa entidade técnica das sinaladas no art.195.3 da Lei 9/2002, do 30 de decembro, de ordenación urbanística e protección do medio rural de Galicia, sen trascendencia urbanística, que se detallan nos parágrafos seguintes.2. Obras de conservación e mantemento das edificacións, sempre que estas non supoñan en ningún caso aumento de volume e non conleven a modificación de ningún elemento estrutural. Permítense as seguintes obras por este procedemento: a) Obras de limpeza e pintura interior dos edificios, patios ou pechamentos. b) Pinturas e acabados de fachadas ou medianeiras así como a reparación de paramentos ou a substitución de elementos danados de fachadas (barrandillas, molduras e similares). c) Reparación ou substitución de carpintería exterior da mesma dimensión, sen modificación de ocos, así como a colocación de reixas e toldos en fachada. d) Reparación de tuberías de instalacións, desagües no interior do edificio.3. Obras de reformas no interior de edificios de uso residencial, que non incidan na estrutura nin na fachada do mesmo, que non precisen de dirección de obra, que non modifiquen o uso nin o volume existente, que non conleven perigosidade nos traballos nin responsabilidade do facultativo, e que non se requira acreditar o cumprimento de determinacións da normativa en vigor de obrigado cumprimento, nin modifiquen as condicións de habitabilidade, de accesibilidade e de seguridade (de utilización, contra incendios, etc). Están incluídas en xeral as seguintes obras: a) Reforma, reparación, renovación ou modificación de revestimentos. b) Cambio ou substitución de carpintería interior e de aparatos sanitarios. c) Reparación, renovación ou modificación parcial das instalacións interiores.5. As actuacións provisionais de sondeo e prospeccións en terreos de dominio privado.6. Axardinamento, pavimentación, soleiras de patios, beirarrúas perimetrais en terreos de dominio privado e sempre que non afecte a ningún servizo ou instalación pública nin a condutos xerais, nin se altere a rasante natural do terreo.8. Ocupación da vía publica con colectores e elementos auxiliares e complementarios das obras de construción (andamios, vallas, plataformas móbiles,), sempre que vaia relacionada cunha actuación comunicada, cunha obra con licenza ou orde de execución en vigor e coas súas condicións para o inicio das obras cumprimentadas. A tramitación por procedemento simplificado axustarase ao seguinte procedemento: 1.- Deberá presentarse a correspondente solicitude en modelo normalizado, achegando: a) Presuposto e descrición das obras a realizar. b) Reportaxe fotográfica con respecto ás obras proxectadas ó exterior das edificacións. c) Plano de situación, que será facilitado polo Servizo de Urbanismo do Concello de Sada, sen prexuízo de que poida ser achegado polo interesado.2.- Unha vez presentada a dita comunicación, o Servizo de Urbanismo e Medio Ambiente do Concello, comprobará a integridade dos documentos achegados, a súa suficiencia e a constatación de que a obra menor pretendida pode tramitarse polo procedemento simplificado. Se no prazo de dez días hábiles, contados a partir do día seguinte á presentación da solicitude de licenza por procedemento simplificado, o Concello non realiza notificación ningunha en sentido desfavorable, entenderase outorgada a licenza por silencio administrativo e poderán realizarse os traballos obxecto da solicitude. En ningún caso poderán entenderse adquiridas por silencio administrativo licenzas en contra da lexislación ou do planeamento urbanístico que sexa de aplicación, o que dará lugar a adopción das medidas de reposición da legalidade e a imposición das sancións correspondentes.3.- Nos supostos de ocupación de vía pública sinalados no artigo 9.8 desta ordenanza, o prazo máximo de resolución é de cinco días hábiles, contados a partir do día seguinte da data da presentación da solicitude, requirindo a emisión do previo informe da Policía Municipal. No suposto de non recibir notificación expresa entenderase outorgada a autorización por silencio administrativo.4.- En ningún caso, poderán tramitarse por procedemento simplificado actuacións en edificacións ou construcións que requiren de intervención ou autorización administrativa por parte dalgunha Administración con competencias sectoriais (costas, patrimonio, augas, estradas, etc). 1.- Non será esixible licenza, nin siquera polo procedemento simplicado, para a realización das obras menores vencelladas ao acondicionamento dos locais comerciais e de prestación de servizos sinalados no art.4 desta ordenanza, bastando a presentación dunha comunicación previa, achegando a documentación sinalada no art.10.1 desta ordenanza. Cando a entidade da obra revista a cualificación de “maior” segundo a lexislación urbanística vixente, requirirá a obtención de licenza municipal de obras, previa a achega de proxecto técnico.- 2.- Sen prexuízo do anterior, con motivo da comprobación polos Servizos Técnicos Municipais do desenvolvemento da actividade e do cumprimento da normativa esixible, verificarase o axuste das obras ao ordenamento urbanístico vixente.1. Constitúen infraccións administrativas as accións e omisións que vulneren as normas contidas na presente Ordenanza, así como a desobediencia dos mandatos e requirimentos da Administración municipal ou dos seus axentes ditados en aplicación da mesma.2. As infraccións tipifícanse en moi graves, graves e leves.1.- Constitúen infraccións mois graves. a) O incumprimento da orde de cesamento ou suspensión da actividade previamente decretadas pola autoridade competente. b) A reincidencia na comisión de faltas graves. c) Aquelas condutas infractoras que determinen especiais situacións de perigo ou grave risco para os bens ou para a seguridade e integridade física das persoas, ou supoñan unha perturbación relevante da convivencia que afecte de forma grave, inmediata e directa á tranquilidade ou ao exercicio de dereitos lexítimos doutras persoas ou ao normal desenvolvemento das actividades.2.- Constitúen infracción graves: a) O exercicio da actividade sen a presentación da correspondente comunicación previa ou da obtención da licenza municipal de actividade ou apertura no suposto en que fose precisa. b) A falsidade en calquera dato, manifestación ou documento, de carácter esencial, que fora achegado coa comunicación previa. c) A dedicación dos establecementos a actividades distintas das comunicadas. d) A modificación substancial dos establecementos e as súas instalacións sen a correspondente licenza ou comunicación previa, segundo corresponda. e) O incumprimento das condicións de seguridade, salubridade, accesibilidade ou cualidade ambiental, sinaladas no art.3 desta ordenanza. f) O incumprimento das medidas correctoras que se determinen, de ser o caso. g) O incumprimento das condicións de seguridade que serviron de base para a apertura do establecemento ou o inicio da actividade. h) A presentación da documentación técnica final ou a sinatura do certificado final de instalación sen axustarse á realidade existente á data da emisión do documento ou certificado. i) A reincidencia na comisión de infracción leves.3.- Constitúen infraccións leves: a) As accións ou omisións tipificadas como infraccións graves cando pola súa escasa significación, trascendencia ou prexuízo ocasionado a terceiros non deban ser cualificadas como tales. b) Non atoparse no establecemento o documento de comunicación previa ou licenza, xunto co documento acreditativo de ter efectuado o pagamento das taxas municipais. c) A modificación non substancial das condicións técnicas dos establecementos e/ou das súas instalacións, sen a correspondente comunicación previa cando esta sexa preceptiva. d) Calquera outro incumprimento do establecido nesta Ordenanza ou na normativa de aplicación, sempre e cando non estea tipificado como infracción moi grave ou grave.4.- Existirá reincidencia pola comisión no termo dun ano de máis dunha infracción da misma natureza, cando así fora declarado por resolución firme.1.- A comisión das infraccións tipificadas na presente Ordenanza conlevará a imposición das seguintes sancións: a) Infraccións moi graves: multa de 1501 a 3000 euros. b) Infraccións graves: multa de 751 a 1500 euros, agás a contida no art.13.2. a) que poderá ser sancionada con multa de 1501 ata 50.000 euros (art.110.1. b) Lei 13/2010, do 17 de decembro, de Comercio Interior de Galicia) c) Infraccións leves: multa de 300 ata 750 euros.2.- Os responsables terán dereito a unha reducción do 50% no importe da sanción no suposto de efectuar o seu pagamento voluntario con carácter previo á finalización do procedemento sancionador, sempre e cando renuncien a calquera exercicio de impugnación ao respecto e mostren a súa conformidade.3.- O procedemento sancionador tramitarse segundo o procedemento establecido no RD 1398/1993, do 4 de agosto, sendo o prazo máximo de resolución e notificación de seis meses, a contar dende o día seguinte da resolución de incoación.1.- Para os efectos previstos nesta ordenanza son suxeitos responsables: a) As persoas que realicen a explotación técnica ou económica da actividade. b) Os titulares das actividades. c) Os técnicos que subscriban a documentación técnica.2. Cando o cumprimento das obrigas establecidas na presente Ordenanza corresponda a varias persoas conxuntamente, responderán solidariamente das infraccións que se cometan e das sancións que se impoñan. No caso de extinción de persoas xurídicas esixirase, de ser o caso, a responsabilidade aos administradores das mesmas, na forma prevista nas normas polas que se rexan aquelas.3. Cando os responsables das infraccións sexan técnicos para cuxo exercicio profesional se requira a colexiación, poranse os feitos en coñecemento do correspondente Colexio Profesional para que adopte as medidas que considere procedentes, sen prexuízo das sancións que poidan impoñerse pola Administración municipal como consecuencia da tramitación do oportuno expediente sancionador. O anterior, con independencia da responsabilidade penal na que se poida incorrer pola falsidade que conste nos correspondentes documentos.1.- A imposición das sancións terá en conta as circunstancias atenuantes e agraventes que concorran no caso concreto.2.- Son circunstancias atenuantes: a) Non ter intención de causar dano grave aos intereses públicos ou privados afectados. b) Ter procedido de forma voluntaria ou inmediata a corrixir a situación creada pola comisión da infracción.3.- Son circunstancias agravantes: a) A obstaculización ó labor inspector. b) O incumprimento dos requirimentos da Administración en atención á paralización da actividade. c) A reincidencia na comisión da infracción sempre que, previamente, non sexa tida en conta para determinar a infracción sancionable.4.- Son circunstancias que poden, segundo corresponda, agravar ou atenuar a responsabilidade: a) O maior ou menor coñecemento técnico dos pormenores da actuación, de acordo coa profesión ou actividade habitual do responsable. b) O maior ou menor beneficio obtido da infracción, ou tela realizado sen consideración algunha ao posible beneficio económico que da mesma se derive. c) A maior ou menor magnitude física do dano producido. d) A maior ou menor dificultade técnica para a adaptación da actividade á normativa de obrigado cumprimento.5.- Cando concorra algunha circunstancia agravante, a sanción imporase na súa contía máxima. Si concorrese algunha atenuante, imporase na súa contía mínima. Cando existan circunstancias atenuantes e agravantes ponderaranse de forma racional a súa trascendencia. De non apreciarse ningunha das anteriores, a sanción imporase na súa contía media. No proceso de execución das obras “maiores” particulares relativas a edificaciós, o promotor das obras deberá solicitar dos Servizos Técnicos Municipais antes do seu inicio a correspondente acta de comprobación do replanteo da edificación. Unha vez vez que se alcance a identificada como “cota cero” e cando se produza o remate da cuberta da edificación, deberá solicitar igualmente visita de comprobación polos Servizos Técnicos Municipais co fin de comprobar o axuste das obras á licenza outorgada. O Concello disporá dun prazo de quince días hábiles para realizar o dito acto, transcorrido o cal o promotor poderá iniciar ou continuar coas obras, segundo corresponda, sen prexuízo das labores de inspección que lle corresponden ao Concello. A realización ou non das ditas comunicacións polos promotores servirá como efecto de ponderación nos expedientes de caducidade de licenza, así como nos de reposición da legalidade urbanística e sancionadores que poidan derivarse. Facúltase á Alcalde para a aprobación, modificación ou a adaptación dos modelos normalizados de solicitude tanto no relativo ás comunicacions previas, declaracións responsables, licenzas de actividade e apertura, así como licenzas de obras ou calquera outro que derive desta ordenanza. Os ditos modelos serán obxecto de inserción na páxina web municipal, facilitándose a tramitación telemática dos mesmos. Os promotores dos expedientes que á entrada en vigor da presente ordenanza se atopasen en tramitación neste Concello e se refiran a actuacións que entren no ámbito de aplicación da comunicación previa poderán acollerse a este procedemento presentado a tal efecto a documentación prevista nesta ordenanza e desistindo expresamente dos procedementos xa iniciados. A presente Ordenanza, que foi aprobada polo Pleno da Corporación en sesión realizada o día 28 de xuño de 2012, entrará en vigor logo de que se publique integramente o seu texto no Boletín Oficial da Provincia e transcorra o prazo de quince días á que se refiren os artigos 70.2 e 65.2 da Lei 7/1985, do 2 de abril, Reguladora das Bases de Réxime Local. Sada, 6 de setembro de 2012 O ALCALDE Asdo.- Ernesto Anido Varela